Jaapani kolmest suurimast autotootjast sai esimesena  elektrilise seeriaautoga nüüd maha Nissan, mis esitles äsja oma täiselektrilist sõidukit nimega Leaf ehk Puuleht. Toyota ja Honda hübriididele asub Nissani uudis kindlasti kandadele astuma.    Nissan tutvustab oma uudistoodet kui maailma esimest hinnalt kättesaadavat elektriautot. Senised elektrilised sõidukid on tõepoolest turul kas sportlikud või luksuslikud nagu Tesla või siis lihtsalt kohutava ja õnnetu välimusega autonduse häbiplekid nagu G-Wiz jms.    Täpset hinda pole veel teatatud, ent  ettevõtte sõnul sihitakse C-segmenti, kus Leaf hakkaks konkurentsi pakkuma sellistele autodele nagu VW Golf, Ford Focus, Toyota Auris jne.    Leafi käitab liitiumioonakudelt toidet saav 80 kW ehk 109 hj elektrimootor, mille väändemoment on 280 Nm. Kasutusel on ka regeneratiivsed pidurid ning auto laadimistevaheline sõidukauguseks on jämedalt 160 km. Kiirlaadimisega saab akud täita 80 % osas, täielikuks laenguks kulub 8 tundi.    Turule jõuab kuni 140 km/h liikuv Leaf USAs, Euroopas ja  Jaapanis järgmise aasta lõpus. Enne seda asub see aga kindlasti edvistama hulgal tulevastel autonäitustel.    vt:  http://uudised.ekspressauto.ee/news/auto/article.php?id=24917189    NB! Kliki ka nendele artiklitele: